تورکیه-‌ده یئنی نوع کروناویروسلا (کووید-19) موباریزه تدبیرلری چرچیوه‌سینده باغ‌لانان مسجیدلر 74 گون سونرا آچیلیب.
بو گوندن باشلایا‌راق تورکیه-‌نین دیانت ایشلری مودیرلیگی 81 ویلایتین شهر و قصبه لرینده قیلینا‌جاق جمعه نمازلاری‌نین سیاهی‌سینی آچیقلاییب.
قایدا‌لارا گؤره، 16 مارس دان فعالیتی دایاندیریلان عبادت ائولری تدریجن فعالیته باشلایا‌جاق. حاضیردا 264 مسجیدده عبادت‌لرین ایجرا اولونماسی معینلشدیریلیب. قایدا‌لارا گؤره، جمعه نمازلاری آچیق هاوادا قیلینماقلا، مؤمن‌لرین مسجیدلرده یوخ، ائولرینده دستماز آلا‌راق گلمه‌لری، اؤزلری ایله سجاده (نمازلیق) گتیرمه‌لری، نماز قیلارکن سوسیال فاصله‌نی قوروما‌لاری و ماسک گئییلمه‌سی طلب‌لری ایله ایجرا اولونور. طلب‌لرده مسجیدلرین اؤنجه‌دن دزینفکسیون اولونماسی، دوزگون هاوالاندیریلماسی و عبادته گلن‌لرین ال لری‌نین دزینفکسیون ائدیلمه‌سی، تمیزلیک طلب‌لره عمل ائتمه‌سی شرط‌لری ده وار.
